༈ མ་ཎིའི་དཀར་ཆག་བཞུགས།། ༈ ན་མོ་གུ་རུ་མཉྫུ་གྷོ་ཥཱ་ཡ། །བྱིན་
རླབས་བརྒྱུད་ལྡན་རྩ་བརྒྱུད་བླ་མ་དང༌། །དངོས་གྲུབ་ཆར་འབེབས་ཡི་དམ་ཞི་ཁྲོའི་
ལྷ། །སྲིད་ཞིའི་འཇིགས་འཕྲོག་སྐྱབས་མཆོག་རིན་ཆེན་གསུམ། །བསྟན་སྲུང་རྒྱ་
མཚོའི་ཤིས་པས་རྣམ་ཀུན་སྐྱོངས། །འཇམ་དབྱངས་མི་ཡི་གར་བསྒྱུར་ཙོང་ཁ་པ། །
སྣངམཐའི་སྒྱུ་འཕྲུལ་བསྟན་པའི་ཉི་མ་ཚེ། །པད་དཀར་འཆང་བ་ཚུལ་ཁྲིམས་རྒྱ་
མཚོའི་སྡེ། །དྲིན་ཅན་རྩ་བའི་བླ་མར་གུས་ཕྱག་འཚལ། །རྒྱལ་ཀུན་ཐུགས་རྗེའི་སྤྱན་
རས་རྣོན་པ་ཡིས། །རིས་མེད་འགྲོ་ལ་རྩེ་གཅིག་གཟིགས་པའི་ལྷའི། །སྙིང་པོ་ཡི་གེ་
དྲུག་མའི་ཆོས་འཁོར་ཆེཚེ། །རྟེན་དང་བརྟེན་པའི་དཀར་ཆག་བྲི་བར་བྱ། །ཕྱོགས་སུ་
མ་ལྷུངས་གཟུ་བོར་གནས། །བླང་དོར་འབྱེད་པའི་བློ་དང་ལྡན། །ངོ་མཚར་གཏམ་
ལ་མཚར་འཛིན་པའི། །སྐྱེས་བུའི་ཚོགས་རྣམས་སྒྲ་འཛིན་གཏོད། །དེ་ཡང་རྣམ་
འདྲེན་སྟོང་གི་བཞི་པ་ཤཱཀྱའི་རྒྱལ་པོའི་གདུལ་ཞིང་། མི་མཇེད་འཇིག་རྟེན་གྱི་ཁམས་
འདི་ལ་གླིང་བཞི་བྱེ་བ་ཕྲག་བརྒྱ་ཡོད་པའི་དབུས་མ། །བཀའ་གདམས་གླེགས་བམ་
ལས། ཆོས་དགེ་བ་བཅུ་ཡིས་ཁྱད་འཕགས་པའི། །གླིང་ཕུན་སུམ་ཚོགས་པ་འཛམ་བུ་
གླིང༌། །ཞེས་གསུངས་པའི་འཛམ་གླིང་ཆུང་ངུ་འདི་ལ་འཕགས་ཡུལ་བོད་ལི་རྒྱ་ནག་
ཤ༽སྟ་ལ་གངས་ལྡན་ཏེ་ཡུལ་ཆེན་པོ་དྲུག་ཡོད་པའི་ནང་ཚན། རྒྱལ་པོ་བཀའ་འབུམ་
ལས། བོད་ཅེས་བྱ་བ་ཁྱད་པར་འཕགས་པའི་ཡུལ། །རི་མཐོ་ས་གཙང་གངས་རི་
342

གཉན་གྱི་མགུལ། །ཞེས་གསུངས་པའི་བོད་ལ་དབུས་གཙང་ཆོས་ཀྱི་ཆོལ་ཁ། །མདོ་
སྟོད་མིའི་ཆོལ་ཁ། མདོ་སྨད་རྟའི་ཆོལ་ཁ་སྟེ་བོད་ཆོལ་ཁ་གསུམ་དུ་གྲགས་པའི་དང་
པོ། །ཡོངས་འཛིན་པཎྜི་ཏ་ཆེན་པོས། སྐྱེ་བ་སྔ་མ་བསོད་ནམས་བསགས་པའི་
མཐུས། །དབུས་གཙང་དག་པའི་ཞིང་དུ་མི་ལུས་ཐོབ། ཅེས་གསུངས་པ་ལྟར། །
དབུ་རུ་གཡོ་རུ་གཡས་རུ་རུ་ལག་སྟེ་དབུས་གཙང་རུ་བཞིར་གྲགས་པའི་གཡས་རུའི་ཆ་
མཁས་གྲུབ་དམ་པ་བཞད་པ་གཞོན་བྱང་གིས། སངས་རྒྱས་གཉིས་པ་པདྨའི་ཞལ་
འཛུམ་གྱི། །མདངས་ལྡན་འོད་རིས་གསར་པའི་དགེ་མཚན་མཆོག། ཕན་བདེའི་
དཔལ་འབྲས་ བཟང་ པོ་ སྨིན་ནོ་ཞེས། ། ལུང་ བསྟན་ བཞད་ ཀྱི་ མིང་ དུ་ དེ་ ནས་
ཐོགས། །ཞེས་གསུངས་པ་ལྟར། བཞད་ཀྱི་ཡུལ་གྲུ་ཆེན་པོ་འདི་ལ་ཡུལ་ཕྲན་མང་དུ་
ཡོད་པའི་ནང་ནས། བཻཌཱུར་ཡ་དཀར་པོ་ལས། ཁང་ས་ཞིང་ས་ས་ཡི་དགེ། ཁང་རྡོ་
འཐག་རྡོ་རྡོ་ཡི་དགེ། བཏུང་ཆུ་ཞིང་ཆུ་ཆུ་ཡི་དགེ། །ཁང་ཤིང་བུད་ཤིང་ཤིང་གི་དགེ།
གམ་འབྲོག་རྒྱང་འབྲོག་རྩྭ་ཡི་དགེ། ཞེས་གསུངས་པ་ལྟར་གྱི་དགེ་བཅུའི་ཡོན་ཏན་མ་
ལུས་པར་ཚང་ཞིང་། ། ངོ་མཚར་བཞི་དང་ལྡན་པར་ཡང་བཤད་པའི་གྲོ་སྐོར་དུ་
གྲགས་པའི་ཡུལ་སྡེ་འདིར། ། སྟོན་པ་ཐུབ་པའི་དབང་པོ་དྲག་པོ་ལྕགས་སྤྲེལ་ལ་
བལྟམས་ནས་ལོ་ཉིས་སྟོང་བདུན་བརྒྱ་གོ་གཉིས། འཇམ་མགོན་བློ་བཟང་གྲགས་པ་
གསེར་འཕྱང་མེ་བྱ་ལ་བལྟམས་ནས་ལོ་བཞི་བརྒྱ་དོན་ལྔ། པཎ་ཆེན་བློ་བཟང་བསྟན་
པའི་ཉི་མ་དགེ་བྱེད་ཆུ་སྟག་ལ་བལྟམས་ནས་ལོ་ལྔ་བཅུ་ཐམ་པ་འདས་པ་རབ་བྱུང་བཅུ་
བཞི་པའི་ནང་ཚན་སྟོད་འགྲེལ་བའི་ལུགས་ལ་དགའ་བ་ཞེས་པ་ཆུ་ཕོ་འབྲུག་གི་ལོའི་ས་
ཀ་ཟླ་བའི་ཡར་ཚེས་བཅོ་ལྔ་ནས་བྱ་བ་ལས་ཀྱི་འཁོར་ལོའི་དབུ་བཙུགས་དེའི་ཕྱི་ལོ་རྣམ་
རྒྱལ་ཞེས་པ་ཆུ་སྦྲུལ་ལོའི་ས་ག་ཟླ་བའི་ནང་དུ་མཇུག་རྫོགས་པར་གྲུབ་པའི་སྔ་ཕྱི་བར་
གསུམ་གྱི་རྒྱུ་སོང་ཚུལ་ནི། གཏོང་བའི་ཕྱག་ཡངས་རིང་པོར་སྐྱོང་བའི་སྦྱིན་པའི་
བདག་པོ་ནི། ས་སྤྱོད་ཀརྨ་བསྟན་སྐྱོང་དབང་པོ་དང་། སྡོམ་བརྩོན་རྒྱལ་པོའི་ཚུལ་
འཛིན་རྒྱལ་མཆོག་ལྔ་པ་ཆེན་པོའི་དབུ་བླར་གྱུར་ཅིང༌། ཕྱི་མས་རྒྱ་གར་ཆུ་བོ་གངྒཱ་
ཚུན་ཆད་དུ་འགྲན་པའི་ཟླ་ཐམས་ཅད་དང་བྲལ་བ་སྨོན་འགྲོ་པཎྜི་ཏ་རིག་གནས་རྒྱ་
343

མཚོའི་འཕྲེང་བ་འཛིན་པ་ཚེ་དབང་དོན་གྲུབ་ཅེས་བསྔགས་པའི་ཡུལ་དུ་གྱུར་བ་དེ་
ཉིད་ལ་སྒོ་གསུམ་གྱིས་བསྙེན་བསྐུར་བའི་ཞབས་འབྲིང་པ་མང་དུ་ཡོད་པའི་ནང་ནས།
གསོལ་གཟིམས་མཆོད་གསུམ། མཇལ་ཡིག་མཛོད་གསུམ། ཐབས་འདྲེན་གདན་
གསུམ། སྐྱ་རྟ་མཛོ་ཁྱི་བཞི་སྟེ་ཆེན་པོར་དགོས་པའི་ལས་ཚན་བཅུ་གསུམ་གྱི་གཉིས་པ་
གཟིམས་དཔོན་གྱི་གོ་ས་འཛིན་པའི་བརྒྱུད་ཡིན་པས་ན་གྲོ་སྐོར་གཟིམས་དཔོན་པར་
གྲགས་པའི་རིགས་སུ་འཁྲུངས་པའི་ཨྱོན་རྣམ་གྲོལ་ཞེས་བྱ་བ་སྤྱིར་ལུགས་གཉིས་ཀྱི་བྱ་
བ་ཀུན་ལ་བླང་དོར་འཛོལ་མེད་དུ་སྤྱོད་ཅིང་། །ཁྱད་པར་མཁས་པའི་གསུང་ལས།
།
།
ཕན་ཡོན་མཐོང་བའི་ཤེས་རབ་ཅན། །རྩེ་གཅིག་སེམས་པའི་བསམ་གཏན་ཅན།
བརྟན་ཅིང་སྤྲོ་བའི་བརྩོན་འགྲུས་ཅན། །དཀའ་སྤྱད་མི་སྐྱོ་བཟོད་སྲན་ཅན། །ངང་
རིང་ཚིག་འཇམ་ཚུལ་ཁྲིམས་ཅན། །གཡོ་མེད་གཏོང་ཕོད་སྦྱིན་པར་ལྡན། ། རིམ་
གྱིས་དགའ་བ་བསྒོམ་པའོ། །ཞེས་འབྱུང་བའི་ཡོན་ཏན་མ་ལུས་པ་དང་ལྡན་པ་འདི་
ཉིད་ཀྱིས། ཕན་བདེའི་འབྱུང་གནས་སངས་རྒྱས་ཀྱི་བསྟན་པ་དར་ཞིང་རྒྱས་པ་དང་
རྒྱལ་བ་ཡབ་སྲས་ཀྱིས་མཚོན་པའི་བསྟན་འཛིན་གྱི་སྐྱེས་བུ་ཐམས་ཅད་སྐུ་ཚེ་བརྟན་
ཅིང་མཛད་འཕྲིན་རྒྱས་པ་དང་། མཁའ་མཉམ་ཡིད་ཅན་སྤྱི་དང་བྱེ་བྲག་ཕ་མ་ཉེ་
འབྲེལ་རྣམས་ཀྱི་བྱང་ཆུབ་སྒྲུབ་པའི་འགལ་རྐྱེན་ནད་གདོན་སྒྲིབ་གཉིས་བྱང་ཞིང་
ཚོགས་གཉིས་བདེ་བླག་ཏུ་རྫོགས་ཏེ་རིང་མིན་རྣམ་མཁྱེན་རྒྱལ་བའི་གོ་འཕང་ཐོབ་
པའི་ཆེད་དུ་ཉེ་བར་དམིགས། །བཞུགས་ཁང་ཀ་བཞི་སྒོ་ཁང་དང་བཅས་པའི་ཤིང་
ཆའི་རིན་ལ་ཊམ་སྲང་༢ ༡གཡའ་བག་གི་རིན་ལ་སྲང་༢པ། རྡོ་གསོག་དང་ཕ་གུ་རྒྱག་
པར་ལས་མི་བརྒྱད་དང་ཁལ་བོང་ཉི་ཤུ་སྐོར་གྱི་ལས་ཞག་བཅུ་ཙམ་གྱི་གླ་ལྟོར་སྲང་ ༨
ཤིང་བཟོ་དབུ་མཛད་བསམ་གྲུབ་དང༌། ཨ་ལགས། རྡོ་བཟོ་དབུ་མཛད་དགོས་པ་
དང་ཐང་ལྷ་དགྲ་འདུལ་ལས་མི་བཅུ་སྐོར་བཅས་ཀྱི་ལས་ཞག་ཉི་ཤུའི་གླ་ལྟོར་སྲང་
༢༥གྲོལ་སྟོན་གྱི་ཁ་བཏགས་ཪིན་སྲང་༢ ལྡེབས་ཞལ་མི་བཞིའི་ལས་ཞག་ལྔ་དང་།
ཨར་རྡུང་མི་བཅུའི་ལས་ཞག་གསུམ་གྱི་གླ་ལྟོར་སྲང་༣ ༡བྲིས་པ་དབུ་མཛད་ཨོ་རྒྱན་
རྣམ་གྲོལ། ཚེ་བརྟན་འགྱུར་མེད། །ཚེ་དབང་ཕུན་ཚོགས། ཕུར་བུ། པ་སངས་
344

རྣམས་ཀྱིས་བྱང་ངོས་ཀྱི་གྱང་རིས་སུ་རྗེ་བཙུན་བྱམས་མགོན་གཙོ་འཁོར་གསུམ་སྨན་
བླ་བདེ་གཤེགས་བརྒྱད། དགེ་སློང་དྷརྨ་བྷ་དྲ། རྗེ་བཙུན་རྡོ་རྗེ་རྣལ་འབྱོར་མ། བླ་
མ་དབུ་མཛད་ཡེ་ཤེས་དབང་རྒྱལ། རྒྱལ་བ་ཚེ་དཔག་མེད། གཙུག་ཏོར་རྣམ་རྒྱལ་མ།
སྒྲོལ་དཀར་ཡིད་བཞིན་འཁོར་ལོ༑ གདུགས་དཀར་ཞལ་གཅིག་ཕྱག་གཉིས་མ། རྗེ་
བཙུན་ཙོང་ཁ་པ་ཆེན་པོ་ཡབ་སྲས་གསུམ། པཎ་ཆེན་ཐམས་ཅད་མཁྱེན་པ་བློ་བཟང་
བསྟན་པའི་ཉི་མ། རྒྱལ་མཆོག་ཚུལ་ཁྲིམས་རྒྱ་མཚོ། ཡོངས་འཛིན་ཆོས་ཀྱི་རྒྱལ་པོ་བློ་
བཟང་བསྟན་འཛིན། རྒྱལ་བ་རིགས་གསུམ་མགོན་པོ། ཤར་ངོས་སུ་འཕགས་པ་
བཅུ་གཅིག་ཞལ་གཙོ་བོར་བཞུགས་པའི་སྨྱུང་གནས་ཀྱི་བླ་མ་བརྒྱུད་རིས། ནུབ་ངོས་
སུ་སྟོན་པ་ཤཱཀྱའི་རྒྱལ་པོ་གཙོ་འཁོར་གསུམ་གཙོ་བོར་ཞུགས་པའི་སངས་རྒྱས་སོ་ལྔ།
ལྷོ་ངོས་སུ་རྒྱལ་བ་མི་འཁྲུགས་རྒྱལ་པོ། རྡོ་རྗེ་སེམས་དཔའ། སློབ་དཔོན་པདྨ་འབྱུང་
གནས། རྒྱལ་བ་མར་མེ་མཛད། མཁན་ཆེན་སྐལ་བཟང་ཆོས་འཕེལ། རྟ་མགྲིན་
ཞལ་གཅིག་ཕྱག་གཉིས་པ། ལྷ་མོ་རྡོ་རྗེ་རབ་བརྟན་མ། ཆོས་སྐྱོང་དྲེགས་པ་ལྕམ་
སྲིང༌་། སྒོ་ཁང་དུ་རྒྱལ་ཆེན་སྡེ་བཞི། རྩ་རི། གངས་རི། ལ་ཕྱི། མཆོད་རྟེན་
འཕགས་པ་ཤིང་ཀུན། བྱ་རུང་ཁ་ཤོར། སྟག་མོ་ལུས་བྱིན་རྣམས་ཀྱི་ཞིང་བཀོད་བྲིས་
པའི་ལས་ཞག་མི་གཅིག་ཏུ་བརྐྱངས་པར་ཞག་བརྒྱ་དང་ཉི་ཤུ་རྩ་གཅིག་གི་གླ་ལྟོར་སྲང་
༡༨འཛུགས་བར་གྲོལ་གསུམ་གྱི་ལེགས་སོང་སྲང་༢ཚོན་རྩི་གསེར་ཤོག་སྲ་རྩི་སྤོས་སྣུམ་
དྲི་བཟང་སྨན་ཕྱེ་རྣམས་ཀྱི་ཪིན་སྲང་ ༦༡མ་ཎིའི་པར་ཤིང་གསར་བརྐོས་གཉིས་ལ་
སྲང་༤༥པར་ཤོག་རིན་སྲང་༡༣ར་སྣག་ཚའི་ཪིན་སྲང་༡༡པར་འདེབས་པའི་གླ་ལྟོར་
སྲང་༤༨ ། པར་ཤོག་བཞད་དུ་འདྲེན་གླར་སྲང་༤༠༥སྲོག་ཤིང་དང་སྟོད་སྨད་ཀྱི་
འཁོར་ལོའི་ཤིང་རིན་སྲང་༢སྲོག་ཤིང་གི་གཟུངས་འདྲི་བའི་གྲངས་གསེར་ཪིན་སྲང་
༤༠༨སྲོག་ཤིང་གི་གཟུངས་དང་སྟེང་འཁོར་འོག་འཁོར་རྣམས་འདྲི་མི་ཪབ་བརྟན་
གཡུང་དྲུང་གི་ལས་ཞག་ལྔའི་གླ་ལྟོར་སྲང་༦། སྟེང་འོག་གི་ལྕགས་མདུང༌། འཁོར་
ལོའི་ཤན། སྒོ་ཤན། ཐེམ་ཤན། སྒོ་ཕོར། གཟུང་དཀྲི་བཅས་ཀྱི་ལྕགས་སོལ་གྱི་རིན་
དང་བཟོ་མི་སྲི་ཐར་དང་ཉི་མའི་གླ་ལྟོ་བཅས་ལ་སྲང་༡༦༥འཛིན་གདུང་། སྒོ༑ སྒོ་
345

སྒྲིགས། སྲོག་ཤིང་། སྟོད་སྨད་ཀྱི་འཁོར་ལོ་བཅས་བཟོ་མི་དབུ་མཛད་བསམ་གྲུབ་ཀྱི་
ལས་ཞག་ཉེར་བཞིའི་གླ་ལྟོར་སྲང་༣ལྕགས་མདུང་བསྐྱར་བཟོ་བྱེད་མི་དབུ་མཛད་ཕུར་
བུ་དང་ལག་གཡོག་པ་ལྔའི་གླ་ལྟོ་དང་ལྕགས་སོལ་ཪིན་བཅས་ལ་སྲང་༣ འཁོར་ལོའི་
གཟུངས་སྒྲིལ་མི་བཅུ་གསུམ་གྱི་ལས་ཞག་བདུན་གྱི་གླ་ལྟོར་སྲང་༤༥༥པ་སྡེམ་ཐག་
རྒྱུའི་བལ་རིན་སྲང་༡ན་བཟའ་ལུང་ཀི། འགང༌། ཁ་བཏགས། སྨན་རྩི། གོས་སྔོ་
དམར་སེར་གསུམ། ལིང་བཅས་ཀྱི་ཪིན་སྲང་༡༠ ཕྱི་གཏུམ་ཤོད་བུབས་ཉི་ཤུ་སྐོར་གྱི་
རིན་དང༌། གྱོང་ཚེམ་དབུ་མཛད་གསུམ་དར་གྱི་ལས་ཞག་དྲུག་གི་གླ་ལྟོར་སྲང་
༡༠འཕྱི་གཏུམ་གྱི་རྩི་གསོལ་དང་། སྒོ་ཁང་གི་མཇུག་སྐྱོང་སོགས་བྲིས་པ་གཉིས་ཀྱི་
ལས་ཞག་བཅུ་གཅིག་གི་གླ་ལྟོ་གྲོལ་སྟོན་དང་བཅས་པ་ལ་སྲང༦། འོག་གཞིར་བཅུག་
པའི་ས་བཅུད་བུམ་པ་ལྔའི་ དགོས་ཆཪ་སྲང་ ༡༥དབུ་ཏོག་བཟོ་མི་དབུ་མཛད་ཚེ་
དབང་རབ་བརྟན་གྱི་ལས་ཞག་ལྔའི་གླ་ལྟོར་སྲང་༥པ གསུང་དབྱངས་རྒྱུད་མར་སྒྲོག་
པའི་དྲིལ་བུའི་རིན་སྲང་༣ བླ་རེ་ཆེར་བུབས་བཞི། གོ་ཁ་དྲུག ལིང་དམར་ལྗང་
བཅས་ཀྱི་རིན་སྲང་༨༡། ཀ་ཕན་བཞི་ལ་སྲང་༡༠མདུན་ལྕོག་གཅིག །ཆུ་ཏིང་
བདུན་ཚར་གཉིས། ལྗོན་ཀྲོང་གཅིག །འབྲུ་ཏིང་བདུན་ཚར་གཅིག། མཆོད་ཀོང་
ཆེ་ཆུང་ལྔ། རག་གི་མཎྜལ་མུ་ཁྱུད་དང་བཅས་པ་རྣམས་ཀྱི་རིན་སྲང་༩སྟེ་རིན་å
གཉིས་པའི་ ཊམ་སྲང་ ༤༢༠ལོངས་ པ་ འབྲུཪ་ ཕབ་ གཤོཪ་ ཁལ་ ༧༥༦༨རྩིས་ སོང་
འདུག་ཅིང༌། །དེ་ལྟ་བུའི་ཆོས་འཁོར་ཆེན་པོ་འདི་ཉིད་ཀྱི་ནང་དུ་གསུང་མཆོག་ཡི་གེ་
དྲུག་མ་བྱེ་བ་གསུམ། ས་ཡ་བདུན། སུམ་འབུམ། སུམ་ཁྲི། དྲུག་སྟོང་དགུ་བརྒྱ་
དང་། ཡི་གེ་བརྒྱ་པ། །ཚེ་དཔག་མེད་ཀྱི་སྙིང་པོ་རིགས་གསུམ་མགོན་པོའི་གཟུངས།
ཐུབ་དབང་གི་སྙིང་པོ་རྣམས་བརྒྱད་ཁྲི་ཆིག་སྟོང་དྲུག་བརྒྱ་རེ། དེ་བཞིན་གཤེགས་
པའི་རིང་བསྲེལ་འཁྲུལ་མེད་གཅིག༌པཎ་ཆེན་ཪིན༌པོ་ཆེ་སྐུ་ན་ཪིམ་གྱི་དབུ་ལོ་ན་
བཟའ། །རྒྱལ་བ་རིན་པོ་ཆེ་སྐུ་ན་རིམ་གྱི་ན་བཟའ་གངྒཱ་སོགས་ཀྱི་ཆུ་སྣ་རིལ་བུ།
བྱིན་རྟེན་སྣ་ཚོགས་ཀྱི་རྟེན་འདམ་རིལ་བུ་བཅས་བཞུགས་ཡོད་པས། །འདི་ལྟ་བུའི་
346

གསུང་རྟེན་ཁྱད་པར་ཅན་ལ་དད་པས་གཡས་སུ་བསྐོར་བ་དང༌། ཕྱག་འཚལ་བ་
དང་། མཆོད་པ་འབུལ་བ་དང་། དགེ་བའི་རྩ་བ་རླབས་པོ་ཆེ་ལ་རྗེས་སུ་ཡི་རང་བ་
སོགས་བྱེད་པ་ནི། དལ་འབྱོར་ལ་སྙིང་པོ་ལེན་པའི་ཐབས་མཆོག་ཏུ་གྱུར་པ་ཡིན་ཏེ།
སྤྱན་རས་གཟིགས་ངུར་སྨྲིག་གི་ཟློས་གར་བསྒྱུར་བ་ལོ་ཆེན་རཏྣ་བྷ་དྲས་དང་པོར་སློབ་
པའི་རྩོལ་བ་ཆུང་། །བར་དུ་བརྗེད་དོགས་སྡུག་བསྔལ་ཆུང་། །ཐ་མར་ཤེས་པའི་ང་
རྒྱལ་ཆུང་། །ཆུང་བ་གསུམ་གྱི་ཆོས་མཆོག་འདི། །བསོད་ནམས་ཅན་ངའི་ཁ་རུ་རུག་
སྟེ་བྱུང་ཞེས་དང༌། ལན་གཅིག་བཟླས་པས་མཚམས་མེད་ལྔ་པོ་འདག །ཐོས་པས་
ཀུན་གྱི་ སྡིག་ སྒྲིབ་ བྱང་ བར་ གསུངས། ། འབད་ པ་ ཆེན་ པོས་ བཟླས་ ན་ སྨོས་ ཅི་
དགོས། །བདེ་བ་ཅན་གྱི་ས་བོན་ངེས་པར་ཐེབས། །སྡང་སེམས་ཆེན་པོས་ཡིག་དྲུག་
བཟླས་པས་ཀྱང་། །ཕྱིར་མི་ལྡོག་པའི་ས་ཐོབ་ངེས་གསུངས་ན།། དད་དང་སྙིང་རྗེ་
ཆེན་པོས་ལེགས་བཟླ་བ། །ཕྱིར་མི་ལྡོག་པ་ཉིད་དུ་ཐེ་ཚོམ་མེད། །ལུས་ལ་གནས་
པའི་ཕྱི་ནང་སྲིན་འབུ་ཡང༌། །ཕྱིར་མི་ལྡོག་པ་ཉིད་དུ་ངེས་གསུངས་ན།། སྒྲུབ་པར་
བྱེད་རྣམས་མྱུར་དུ་འཚང་རྒྱ་ངེས། །དེ་ཕྱིར་ཡི་གེ་དྲུག་པ་ཆོས་ཀྱི་མཆོག །གང་གི་བ་
སྤུའི་ཁུང་བུ་རེ་རེར་ཡང༌། །དེ་བཞིན་གཤེགས་པ་བྱེ་བའི་ཚོགས་བཞུགས་ནས། །
སྒྲུབ་པ་པོ་ལ་ལུང་སྟོན་དབུགས་དབྱུང་མཛད། །འདི་འདྲ་བསམས་ན་བསོད་ནམས་
ཆེའོ་སྙམ། །བ་གླང་བོང་བུ་ལ་སོགས་དུད་འགྲོས་ཀྱང༌། །ཡི་གེ་དྲུག་པའི་གཟུགས་
བརྙན་མཐོང་བས་ཀྱང་། །ཕྱིར་མི་ལྡོག་པའི་ས་ལ་ངེས་སྦྱོར་ན། །བསོད་ནམས་ལྡན་
པའི་མི་ལ་སྨོས་ཅི་དགོས། །ཆོས་མཆོག་ཡི་གེ་དྲུག་པ་གཅིག་ཟློས་ན། །ཆོས་ཀྱི་ཕུང་
པོ་བརྒྱད་ཁྲི་བཞི་སྟོང་དང༌། །གསུང་རབ་ཡན་ལག་བཅུ་གཉིས་བཏོན་པ་ཡི། །
བསོད་ནམས་ཐོབ་པར་རྒྱལ་བའི་བཀའ་ལས་གསུངས། །ཡི་གེ་དྲུག་པ་བཟླས་ན་སྨོས་
ཅི་དགོས། །ཐུགས་རྗེ་ཆེན་པོའི་མཚན་ཙམ་དྲན་པས་ཀྱང་། །བདེ་བ་ཅན་གྱི་ཞིང་
དུ་ངེས་པར་སྐྱེ། ། ཐེ་ཚོམ་མེད་པར་གྱིས་ལ་དད་པ་སྒོམས། ། ཡི་གེ་དྲུག་པ་ལན་
གཅིག་བརྗོད་པ་ཡིས། །སྦྱིན་དང་ཚུ